
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 0T/42/2025 8725011034 21. 10. 2025 JUDr. Iveta Jenčová ECLI:SK:OSPP:2025:8725011034.1
TRESTNÝ ROZKAZ V MENE SLOVENSKEJ REPUBLIKY 0T/42/2025 Okresný súd Poprad sudkyňa pre prípravné konanie JUDr. Iveta Jenčová vydáva podľa § 353 ods. 1 Trestného poriadku rozhodol: 0T/42/2025 Obžalovaný A. B., nar. XX.XX.XXXX v C., trvale bytom: D. XXX/XX, XXXXX C., zamestnaný, slobodný, uznáva
sa za vinného,že
dňa 19.10.2025 v čase okolo 00:37 hod. počas toho ako sa nachádzal v byte na druhom poschodí na adrese C., E. C. XX, telefonoval zo svojho mobilného telefónneho čísla XXXX XXX XXX na urgentný príjem D. F., D. ulici G. XXX/XX, B. F., kde sa telefonicky spojil s poškodeným službukonajúcim lekárom H. I. J., ktorý predtým ošetroval v nemocnici jeho družku, s čím obvinený nebol spokojný, nakoľko jeho družka nebola hospitalizovaná ako obvinený požadoval, a preto počas telefonického rozhovoru mu opakovane povedal, že si na neho počká po službe a zistí, kde býva, a že ho zabije, pričom uvedené konanie v poškodenom vzbudilo strach z uskutočnenia vyhrážok, teda - inému sa vyhrážal smrťou takým spôsobom, že to mohlo vzbudiť dôvodnú obavu a čin spáchal na chránenej osobe – zdravotníckom pracovníkovi pri výkone zdravotníckeho povolania smerujúceho k ochrane zdravia čím spáchal prečin nebezpečného vyhrážania podľa § 360 ods. 1, ods. 2 písm. b) Trestného zákona s poukazom na § 139 ods. 1 písm. j) Trestného zákona. Za
to
s a
odsudzuje
Podľa § 360 ods. 2 Trestného zákona s použitím § 38 ods. 2 Trestného zákona, na trest odňatia slobody v trvaní 6 (šesť) mesiacov. Podľa § 49 ods. 1 písm. a) Trestného zákona, § 50 ods. 1 Trestného zákona mu súd výkon uloženého trestu podmienečne odkladá na skúšobnú dobu v trvaní 12 (dvanásť) mesiacov.
Poučenie: 0T/42/2025 Trestný rozkaz má povahu odsudzujúceho rozsudku. Účinky spojené s vyhlásením rozsudku nastávajú doručením trestného rozkazu obvinenému. Proti trestnému rozkazu môže podať odpor do 8 dní odo dňa jeho doručenia na Okresný súd Poprad obvinený, osoby, ktoré sú oprávnené podať v prospech obvineného odvolanie (v zmysle § 308 Trestného poriadku príbuzní obvineného v priamom rade, jeho súrodenci, osvojiteľ, osvojenec, manžel a druh) a prokurátor (§ 355 odsek 1 prvá a druhá veta Trestného poriadku). Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr (§ 355 odsek 1 tretia a štvrtá veta Trestného poriadku). Ak proti trestnému rozkazu podá oprávnená osoba v lehote odpor, samosudca nariadi vo veci hlavné pojednávanie; pri prejednávaní veci na hlavnom pojednávaní nie je samosudca viazaný právnou kvalifikáciou ani druhom a výmerou trestu obsiahnutými v trestnom rozkaze (§ 355 odsek 3 prvá veta Trestného poriadku). Ak odpor nebude podaný, uplynutím lehoty na podanie odporu sa trestný rozkaz stane právoplatným aj vykonateľným (§ 355 odsek 3 druhá veta Trestného poriadku).

